Catedral de l'Assonta (Charkiv)

La catedral de l'Assonta a l'è la catedral de la diocesi de Charkiv-Zaporižžja in Ucraina, de rit latin: gesa neo-gotega fada su in tra el 1887 e 'l 1892, l'è stada consacrada del vescov Francišek Symon el 26 de luj del 1892. Al temp la serviva soratut i comunità catoleghe forestere e dopo la prima guerra mondial la comunità principala la deventa quella di polach, anca se ghe restava di italian, di franzes, di belga, di ongares e fina di armen: l'importanza de la comunità polaca la se nota insì tant che i sgent la ciamen "kostel", o ben "gesa" in polach. Del 1922 i comunista sequestren vari element de la liturgia e del 1940 el comun el sarra su la gesa: l'ocupazzion todesca la mena al tornà di cult, che inn tolt via del 1945 quand che l'Armada Rossa la ciapa ancamò la cità, e la gesa l'è donca convertida in teater e cinema. Del 1991 la comunità catolega la torna in la gesa, con la prima Messa che la se ten in del segrad a sginer e la vertura noeuva a desember, menter del 2000 la gesa l'è restruturada. Del 2002, cont el fà su de la diocesi del papa Giovann Paol II, l'è fada catedral. Riferiment ИСТОРИЯ ХАРЬКОВСКОГО ПРИХОДА УСПЕНИЯ ПРИСНОДЕВЫ МАРИИ Alter proget Wikimedia Commons el gh'ha dent imagin o alter archivi su Catedral de l'Assonta (Charkiv)